**Szociális munkatárs állás**

A Főváros második legnagyobb hajléktalan embereket és családokat ellátó intézménye, a **Baptista Integrációs Központ (BIK)**, Csepelre, (1211 Budapest, Déli u. 14). szám alatt található, 150 férőhelyes **hajléktalanok átmeneti szállójára teljes állású szociális munkatársat keres**.

A BIK mindösszesen 6 telephelyen közel 750 lakhatását elvesztett, segítségre szoruló ember, és család számára nyújt szakszerű szociális szolgáltatást. Ebbe tartozik a 150 férőhelyes átmeneti szálló is, ahol ellátást és szakmai segítséget nyújtunk annak érdekében, hogy lakóink képessé váljanak az önálló életvitelre és támogatásunkkal megteremthessék a saját otthonukat.

**Feladatok**

* A szállón élő lakók esetkezelése és az önálló lakhatás kialakításában, álláskeresésben nyújtott segítségnyújtás.
* A szakmai munkához kapcsolódó adminisztrációs feladatok ellátása.
* Alkalmanként részvétel a portai ügyelet elvégzésében.
* Közreműködés a szakmai munkát kiegészítő feladatokban (adományok kezelése, beszerzések, raktározás, stb.).
* Közreműködés szakmai stáb tagjaként részvétel a szálló üzemeltetési feladatainak ellátásában.

**Elvárások**

* Felsőfokú végzettség,
* konfliktuskezelési készség, jó kommunikációs képesség,
* a célcsoport támogatásában való elkötelezettség.

**Előnyt jelent**

* 1/2000. (I. 7.) SzCsM rendeletben meghatározott felsőfokú szociális végzettség,
* hajléktalan ellátásban szerzett munkatapasztalat.

**Amit kínálunk**

* A közalkalmazottak jogállásáról szóló törvény szerinti bérezés,
* az alapbérhez társuló szociális ágazati pótlék,
* munkahelyi illetmény pótlék,
* lehetőség pályázatokban való részvételre,
* vidéki munkavállalóknak vonat vagy távolsági autóbusz bérlet árának 86 %-nak megtérítése,
* BKK bérlet,
* 50%-os MÁV, Volánbusz utazási igazolvány (a próbaidő lejárta után),
* szakmai rendezvényeken, tanfolyamokon való részvétel támogatása,
* szakirányú képzettség megszerzése esetén lehetőség a tanulmányok támogatására.
* rendszeres csoportos szupervízió

Amennyiben felkeltettük érdeklődését, kérem **szakmai önéletrajzát és motivációs levelét** küldje el az **integracioskozpont@orszik.hu**e-mail címre**.**

**Figyelem!** Mivel számunkra fontos pozícióról van szó, így csak a komolyan érdeklődők jelentkezését fogadjuk. Ennek megfelelően az önéletrajz és motiváció levél nélküli jelentkezéseket nem vesszük figyelembe.

**Várjuk jelentkezését!**